
Për një shtesë në vendimin nr.362, datë 1.4.2009 të Këshillit të Ministrave “Për përcaktimin e kritereve, procedurave dhe të dokumentacionit për hyrjen, qËndrimin dhe trajtimin e të huajve në Republikën e Shqipërisë“, të ndryshuar

Në mbështetje të nenit 100 të Kushtetutës dhe të neneve 13, pika 2, e 20 të ligjit nr.9959, datë 17.7.2008 “Për të huajt”, me propozimin e Ministrit të Punëve të Jashtme dhe të Ministrit të Brendshëm, Këshilli i Ministrave

Vendosi:

Në lidhjen “Formati tip nr.5-Lista e vendeve, shtetasit e të cilave hyjnë pa vizë në Republikën e Shqipërisë dhe çfarë dokumenti duhet të paraqesin”, të përmendur në shkronjën “a” të vendimit nr.362, datë 1.4.2009 të Këshillit të Ministrave, të ndryshuar, shtohen edhe:
“…Rusia, Serbia dhe Ukraina me dokumentin pasaportë, për periudhën 1 maj deri në 31 tetor 2009.”.
Ky vendim hyn në fuqi menjëherë dhe botohet në Fletoren Zyrtare.

